KOMMISSIONENS FORORDNING (EF) Nr. 2194/96 af 15. november 1996 om ændring af forordning (EØF) nr. 120/89 om fælles gennemførelsesbestemmelser for eksportafgifter for landbrugsprodukter

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 1766/92 af 30 juni 1992 om den fælles markedsordning for korn (1), senest ændret ved Kommissionens forordning (EF) nr. 923/96 (2), særlig artikel 9, stk. 2, artikel 13, stk. 11, og artikel 16, stk. 2, og de tilsvarende bestemmelser i de øvrige forordninger om fælles markedsordninger for landbrugsprodukter, og

ud fra følgende betragtninger:

Ved landbrugsprodukters udførsel eller udgang fra Fællesskabets toldområde skal der under visse omstændigheder opkræves en eksportafgift for landbrugsprodukter, der opfylder betingelserne i traktatens artikel 9, stk. 2, og artikel 10, stk. 1;

i artikel 30, stk. 1, litra b), punkt i), i Kommissionens forordning (EØF) nr. 3719/88 af 16. november 1988 (3), senest ændret ved forordning (EF) nr. 2137/95 (4), fastsættes den betingelse, at et produkt, for hvilket der er blevet fremlagt en eksportlicens, skal forlade Fællesskabets toldområde inden 60 dage regnet fra dagen for antagelsen af udførselsangivelsen;

i artikel 32, stk. 1, i forordning (EØF) nr. 3665/87 (5), senest ændret ved forordning (EF) nr. 1384/95 (6), er det fastsat, at inden 60 dage fra den dag, hvor produkterne eller varerne ikke længere er omfattet af den ordning, der omhandles i artikel 4 eller 5 i Rådets forordning (EØF) nr. 565/80 (7), senest ændret ved forordning (EØF) nr. 2026/83 (8), skal de forlade Fællesskabets toldområde i uforandret stand;

når en eksportafgift fastsættes på en senere dato end datoen for antagelsen af udførselsangivelsen for landbrugsprodukterne, er produkterne ikke underlagt betalingen af denne afgift, hvis de forlader Fællesskabets toldområde senest inden for 60 dage som fastsat i artikel 30, stk. 1, litra b), nr. i), i forordning (EØF) nr. 3719/88; når landbrugsprodukterne er anbragt under en af de i artikel 4 og 5 i Rådets forordning (EØF) nr. 565/80 omhandlede ordninger, opkræves eksportafgifterne heller ikke, hvis disse produkter udføres inden for de frister, der er fastlagt i henhold til artikel 32, stk. 1, i forordning (EØF) nr. 3665/87;

i artikel 211 i forordning (EØF) nr. 2913/92 (9) om indførelse af en EF-toldkodeks, senest ændret ved akten vedrørende Østrigs, Finlands og Sveriges tiltrædelse, er det fastsat, at toldskyld ved udførsel opstår, når betingelserne for, at en vare er blevet udført fra Fællesskabets toldområde med fuldstændig eller delvis fritagelse for eksportafgifter ikke er blevet overholdt; toldskylden opstår på det tidspunkt, hvor varerne eller landbrugsprodukterne forlader Fællesskabets toldområde; debitor er klarereren;

i Kommissionens forordning (EØF) nr. 2454/93 af 2. juli 1993 om visse gennemførelsesbestemmelser til Rådets forordning (EØF) nr. 2913/92 om indførelse af en EF-toldkodeks (10), senest ændret ved forordning (EF) nr. 1676/96 (11), fastsættes i artikel 251, at en toldangivelse er ugyldig, når varerne er angivet til udførsel, men de ikke har forladt Fællesskabets toldområde inden en bestemt frist;

betaling af en restitution kan skyldes anvendelsen af en månedlig forhøjelse eller et positivt korrektionsbeløb til en restitutionssats på 0;

der bør foretages visse ændringer i Kommissionens forordning (EØF) nr. 120/89 (12), ændret ved forordning (EØF) nr. 1431/93 (13), for at fastsætte den metode, der skal følges under hensyntagen til ovennævnte forhold;

de i denne forordning fastsatte foranstaltninger er i overensstemmelse med udtalelse fra alle berørte forvaltningskomitéer -

UDSTEDT FØLGENDE FORORDNING:

Artikel 1

I forordning (EØF) nr. 120/89 indsættes som artikel 4a:

»Artikel 4a

1. Anvendes artikel 4 ikke, og ydes der ikke eksportrestitution for produkterne, medfører manglende overholdelse af den frist på 60 dage, der er fastsat i artikel 32, stk. 1, i forordning (EØF) nr. 3665/87 eller i artikel 30, stk. 1, litra b), nr. i), i forordning (EØF) nr. 3719/88, at klarereren ved udførsel pålægges en toldskyld i henhold til artikel 211 i Rådets forordning (EØF) nr. 2913/92 (*) til den sats, der gælder i henhold til artikel 4, stk. 1, andet afsnit, men på grundlag af den oprindeligt antagne udførselsangivelses oplysninger om de udførte produkters mængde, art og kendetegn.

Ved anvendelsen af dette stykke anvendes artikel 251, stk. 2, litra a), sidste afsnit, i Kommissionens forordning (EØF) nr. 2454/93 (**) ikke.

2. Det sted, hvor den i stk. 1 omhandlede toldskyld anses for at være opstået, er det sted, hvor udførselsangivelsen antages.

Fra den dag, hvor en eksportafgift skal opkræves for de i stk. 1 omhandlede produkter, meddeler udgangstoldstedet på Fællesskabets toldområde det toldsted, hvor formaliteterne med henblik på udførsel fandt sted, den faktiske dato, hvor de pågældende produkter forlod Fællesskabets toldområde, ved returnering af kontroleksemplar T5 eller fremsendelse af en fotokopi af kontroleksemplar T5 eller af en specielt udarbejdet meddelelse.

I det dokument, der sendes til det toldsted, hvor toldformaliteterne ved udførsel fandt sted, anfører udgangstoldstedet en af følgende angivelser:

Aplicación del artículo 4 bis del Reglamento (CEE) n° 120/89

Anvendelse af artikel 4a i forordning (EØF) nr. 120/89

Anwendung von Artikel 4a der Verordnung (EWG) Nr. 120/89

ÅöáñìïãÞ ôïõ Üñèñïõ 4á ôïõ êáíïíéóìïý (ÅÏÊ) áñéè. 120/89

Application of Article 4a of Regulation (EEC) No 120/89

Application de l'article 4 bis du règlement (CEE) n° 120/89

Applicazione dell'articolo 4 bis del regolamento (CEE) n. 120/89

Toepassing van artikel 4 bis van Verordening (EEG) nr. 120/89

Aplicação do artigo 4ºA do Regulamento (CEE) nº 120/89

Asetuksen (ETY) N:o 120/89 4 a artiklan soveltaminen

I enlighet med artikel 4a i förordning (EEG) nr 120/89.

3. Hvis det toldsted, hvor toldformaliteterne med henblik på udførsel fandt sted, ikke er kompetent til at opkræve eksportafgiften, underretter det det kompetente, nationale toldsted.

(*) EFT nr. L 302 af 19. 10. 1992

(**) EFT nr. L 253 af 11. 10. 1993, s. 1.«

Artikel 2

Denne forordning træder i kraft syvendedagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 15. november 1996.

På Kommissionens vegne

Franz FISCHLER

Medlem af Kommissionen

(1) EFT nr. L 181 af 1. 7. 1992, s. 21.

(2) EFT nr. L 126 af 24. 5. 1996, s. 37.

(3) EFT nr. L 331 af 2. 12. 1988, s. 1.

(4) EFT nr. L 214 af 8. 9. 1995, s. 21.

(5) EFT nr. L 351 af 14. 12. 1987, s. 1.

(6) EFT nr. L 134 af 20. 6. 1995, s. 14.

(7) EFT nr. L 62 af 4. 3. 1980, s. 5.

(8) EFT nr. L 199 af 22. 7. 1983, s. 12.

(9) EFT nr. L 302 af 19. 10. 1992, s. 1.

(10) EFT nr. L 253 af 11. 10. 1993, s. 1.

(11) EFT nr. L 218 af 28. 8. 1996, s. 1.

(12) EFT nr. L 16 af 20. 1. 1989, s. 19.

(13) EFT nr. L 140 af 11. 6. 1993, s. 27.